钦定古今图书集成/理学汇编/学行典/第020卷 > 愚按圆图者天道之阴阳也在天为日月星辰寒 暑昼夜谓之流行之易言其天地四时流行而不 息也其卦皆从中起自坤生者始于复自干生者 > 《朱子先天卦气》
## 钦定古今图书集成/理学汇编/学行典/第020卷 > 愚按圆图者天道之阴阳也在天为日月星辰寒 暑昼夜谓之流行之易言其天地四时流行而不 息也其卦皆从中起自坤生者始于复自干生者 > 《朱子先天卦气》

朱子曰：“《先天图》左方自震初为冬至，离兑中为春分，
至干之末而交夏至。右方自巽初为夏至，坎艮中为
秋分，至坤之末而交冬至。”

图之逆顺左右，先儒说之详矣。夫《干》一、《兑》二、《离》三、《震》四，已生之卦，其序自南而北。若卦气运行，则自北而南。一阳生于震始，故邵子以冬至子之半为复，十一月中也。十二月丑初小寒，其卦为《颐》《屯》《益》；月半大寒，则《震》《噬》《随》；正月寅初立春，其卦为《无妄》《明夷》；月半雨水，则《贲》《既济》《家人》；二月卯初惊蛰，其卦为《丰》《离》《革》；月半春分，则《同人》《临》。三月辰初，清明，其卦为《损》《节》《孚》。月半谷雨，则《归妹》《暌》《兑》。立夏巳初，其卦为《履》《泰》。月半小满，则《大畜》《需》。《小畜》。五月午初，芒种，其卦为《大壮》《大有》《夬》。至《干》之末交夏至，即午之半也。此三十二卦属阳，以当春夏，《巽》五，《坎》六，《艮》七，《坤》八，未生之卦也。图自西而北，若卦气之行，则自一阴生于《巽》始。故“夏至午之半为《姤》，五月中也。”六月未初小暑，其卦为《大过》《鼎》《恒》；月半大暑，则《巽》《井》《蛊》；七月申初立秋，其卦为《升》《讼》；月半处暑，则《困》《未济》《解》；八月酉初为白露，其卦为《坎》《涣》《蒙》；月半秋分，则《师》《遁》；九月戌初寒露，其卦为《咸》《旅》《小过》；月半霜降，则《渐》《蹇》《艮》；十月亥初立冬，其卦为《谦》《否》；月半小雪，则《萃》《晋》《豫》；十一月，子初大雪，其卦为《观》《比》《剥》，至《坤》之末，交冬至焉，即子之半也。此三十二卦属阴，以当秋冬。子至巳，《干》《兑》《离》《震》六阳月，其节有四：冬至、立春、春分立夏也。午至亥，《巽》《坎》《艮》《坤》六阴月，其节亦四，夏至、立秋、秋分立冬也。一年八节，二十计一十六卦，外有十六气，三十而计四十八卦，并之则六十四，以当一期之气候。所以定时成岁。行鬼神成变化也。〈一、《年八节》下，原本恐有错讹，未便擅改。〉